open-index/open-wikipedia-markdown huggingface dataset:
Lopas

**Lopas** () on antiikin aikainen keraaminen kattila. Se tunnetaan vaasien muotona erityisesti kreikkalaisesta keramiikasta.

Lopas on muodoltaan leveä ja matala. Siinä on kaksi kädensijaa, ja siinä on voinut myös olla kansi. Lopasta käytettiin hauduttamiseen, siinä missä hieman samankaltainen teganon oli paistoastia. Sana *lopas* saattoi tarkoittaa kreikan kielessä myös lautasta tai ruoka-annosta.

 
Tiedosto:Lopas.gif|Lopaksen muoto.
Tiedosto:3238 - Athens - Casserole and brazier - Stoà of Attalus Museum - Photo by Giovanni Dall'Orto, Nov 9 2009.jpg|Lopas ja hiilipannu, 500–300-luku eaa.


## Lähteet

## Aiheesta muualla
Luterion

**Luterion** ( tai *loutērion*, ) on antiikin aikainen keraaminen tai metallinen pesuastia. Se tunnetaan vaasien muotona erityisesti kreikkalaisesta keramiikasta. 

Luterion on muodoltaan suurikokoinen astia, jossa on kaksi kädensijaa. Sitä käytettiin vesiastiana peseydyttäessä sekä mahdollisesti myös hautajaisrituaaleissa ruumiin pesemisessä. Vaasin nimi on deminutiivi sanasta *lūtēr* (), ’kylpyamme’.

 
Tiedosto:Luterion.gif|Luterionin muoto ulkoa ja sisältä.


## Lähteet

## Aiheesta muualla
Inari (ravintola)

**Inari** on Helsingissä Albertinkadulla sijaitseva ravintola. Se avautui kesällä 2018, ja sitä pitää ravintoloitsija-kokki Kim Mikkola. Ravintolan toinen omistaja Johan Borgar on aiemmin työskennellyt Chef & Sommelier -ravintolassa. Inarin annoksissa yhdistellään suomalaisia ja aasialaisia raaka-aineita ja tekniikkoja. Ravintolan nimi viittaa japanilaiseen tarustoon, jossa Inari on riisin, hedelmällisyyden ja yleisen hyvän henki. Inarille myönnettiin helmikuussa 2020 yksi Michelin-tähti. Saman vuoden maaliskuussa ravintola saavutti kolmannen sijan ruoka-alan ammattilaisten Suomen 50 parasta ravintolaa -äänestyksessä. 

Ravintoloitsija Kim Mikkola sulki Inarin 2022. Ravintola avataan Mikkolan mukaan tulevaisuudessa uudestaan toiseen paikkaan.

Vuoden 2022 loppupuolella Mikkola pyöritti Tallinnassa popup-ravintolaa KIM x KAI. Maaliskuussa 2023 Mikkola avasi Tallinnaan ravintolan Kampai By Kim Mikkola. Kampai by Kim Mikkola -ravintolan  omistaja on virolainen liikemies Indrek Kasela.

## Lähteet
Zuhres

**Zuhres** (, ) on kaupunki Itä-Ukrainassa Donetskin alueen Donetskin piirissä, Krynkajoen varrella, 37 kilometriä aluekeskus Donetskista itään. 

Ukrainan tilastokeskus arvioi kaupungin väkiluvuksi 17&nbsp;924 (1.1.2021). Vuonna 2001 väkiluku oli hieman suurempi: 19&nbsp;910 asukasta. Etniseltä taustaltaan väestö koostui tuolloin lähinnä ukraialaisista ja venäläisistä.

Kehitys Zujivkan (Зуївка) kylästä Zuhresin kaupungiksi (kaupungin asema 1938) liittyy Zujivkan lämpövoimalaitoksen rakentamiseen; kaupungin nimen alku viittaa aiempaan kylänimeen ja loppuosa voimalaitokseen. Rautatie kulkee kaupungin kautta; siellä on rautatieasema.


Zuhres power plant 1202.jpg|Zuhersin lämpövoimalaitos.
Плотина Зуевского водохранилища..jpg|Krynkajoen pato.


## Lähteet

## Aiheesta muualla

* Venäläismiehittäjien sivusto kaupunsta
Absorptiojääkaappi

** Absorptiojääkaappi **on vaihtoehto kompressorilla toimivalle jääkaapille. Absorptiojääkaapin toiminta perustuu ammoniakin, veden ja vedyn ja näiden aineiden seosten faasimuutoksiin. Absorptiolämpöpumppuun perustuvassa jääkaapissa ei ole mekaanisesti liikkuvia osia, vaan sen toiminta perustuu lämmönlähteen tuottamaan paineen ja lämpötilan nousuun, kondensaation tuottamaan paineen ja lämpötilan laskuun, sekä painovoimaan. Siksi se on lähes äänetön.

## Historia
Ferdinand Carré keksi absorptio-kylmennyksen vuonna 1858. Siinä kylmeneminen saatiin aikaan rikkihapon ja veden avulla. Ruotsalaisten tekniikan opiskelijoiden Baltzar von Platenin ja Carl Muntersin vuonna 1922 kehittämään järjestelmään kuuluivat ammoniakki ja vesi sekä apuaineena vety. Nykyiset absorptiojääkaapit toimivat näillä kolmella aineella.

## Toimintaperiaate
Absorptiojääkaappi toimii ilman liikkuvia mekaanisia osia. Neste/kaasukierto toteutuu lämpötila/paine-erojen vaikutuksesta. Järjestelmän kemialliset aineet ovat ammoniakki, vesi ja vety. Vety toimii apuaineena, vesi absorboituu eli imeytyy ammoniakkiin matalassa lämpötilassa ja paineessa. Vesi vapautuu ammoniakista korkeassa paineessa ja lämpötilassa. 
Jääkaappia kylmentävä kierto on seuraava:

# Ammoniakki-vesiseos kuumennetaan keittimessä. Ammoniakki alkaa kuplia ja nostaa seosta putkessa ylöspäin. Tämän kemiallisen pumpun yläosassa vesi lähtee virtaamaan painovoiman suuntaan imeyttimeen ja ammoniakki irtaantuu seoksesta vastakkaiseen suuntaan lauhduttimeen virtaavana kaasuna.
# Ammoniakkikaasu saapuu jääkaapin ulkopuolella olevaan lauhduttimeen, ja lämpötilaerosta johtuen kaasu luovuttaa lämpöenergiaa ulkoilmaan, lauhtuen nesteeksi.
# Nestemäinen ammoniakki siirtyy jääkaapin sisälle höyrystimeen, jossa vetykaasu alentaa ammoniakin painetta. Ammoniakki höyrystyy, höyrystyminen sitoo lämpöenergiaa jääkaapin sisältä ja näin jääkaappi kylmenee.
# Vety sekoittuu ammoniakkiin ja seos laskeutuu imeyttimeen ja absorpoituu veteen, jolloin vety irtoaa ammoniakista ja nousee kaasuna takaisin höyrystimeen.
# Kierto jatkuu niin kauan kuin keittimeen syötetään ulkoista energiaa, lauhduttimessa on lämpötilaeroa lämmön luovuttamiseen, ja jääkaapin sisältä on saatavissa lämpöenergiaa höyrystämiseen. Kaupallisissa sovelluksissa lämmönvaihtimien tehot ovat kustannusoptimoituja, ja lämpötilaa säädetään keittimeen syötettävällä teholla, joko kaasun paineesta johdannaisella massavirtauksella tai sähkövastuksen teholla.

## Lähteet
Tarim (Jemen)

**Tarim** on kaupunki Jemenin Hadramautin maakunnassa. Historiallisesti kaupunki on tunnettu islamilaisen oppineisuuden keskuksena. Sen asukasluku oli vuoden 2004 väestönaslekkan mukaan 48&nbsp;079.

## Maantiede

Tarim sijaitsee Jemenin Hadramautin alueella Wadi Hadramautin varrella kohdassa, jossa Wadi Hadramaut päättyy ja Wadi al-Masila alkaa. Say'un sijaitsee Tarimista noin 25 kilometriä länteen ja Shibam noin 40 kilometriä samaan suuntaan.

## Historia
Tarimin nimen alkuperästä on useampia eri tarinoita. Arabien kansanperinteessä esiintyvän yhden verison mukaan kaupunki sai nimensä alueen ensimmäisen asukkaan mukaan. Nimi esiintyy teksteissä islamia edeltävältä ajalta muodoissa *trm* ja *trym*.

Islamin saapumisen jälkeen Tarim tuli tunnetuksi islamilaisen oppineisuuden keskuksena. Al-Hamadani kuvaili kaupunkia suureksi ja mainitsi kaksi omana aikanaan tunnettua tarimilaista oppinutta, Abu Kadrin ja Abu Bukayrin. Molempien sanottiin kuolleen martyyreinä Tarimissa vuonna 1179 tai 1181. Alueellisena islamilaisen oppineisuuden keskuksena Tarimin kanssa kilpaili sen naapurikaupunki Say'un. Myöhemmin kahdesta kaupungista tunnetummaksi kohosi Tarim. Tarim on myös säilyttänyt maineensa näihin päiviin saakka. Kaupungissa on esimerkiksi useampia eri suvuille kuuluvia käsikirjoitusten kokoelmia.

## Väestö
Tarimin asukasluku oli vuoden 2004 väestönlaskennan mukaan 48&nbsp;079. Suuremman piirkunnan asukasluku oli 100&nbsp;617 ja alueen asukkaat ovat pääasiassa sunnalaisia muslimeja.

## Lähteet
Kizito Mihigo

**Kizito Mihigo** (25. heinäkuuta 1981 Kibeho – 17. helmikuuta 2020 Kigali) oli ruandalainen gospelmusiikin laulaja-lauluntekijä ja urkuri sekä oppositioaktivisti. Hän oli Ruandan kansanmurhasta selviytynyt tutsi, joka lauluissaan suositteli toipumista ja anteeksiantoa.

Mihigon laulu "Twanze gutoberwa amateka" oli Ruandan kansanmurhan 17-vuotismuiston vieton virallinen laulu vuonna 2011.

Mihigo pidätettiin vuonna 2014 kolmen muun henkilön (kuten entisen sotilas Jean Paul Dukuzumuremyin) kanssa. Pidätysten aikaan presidentti Paul Kagame oli saanut osakseen syytöksiä toisinajattelun tukahduttamisesta. Mihigo tuomittiin vuonna 2015 kymmenen vuoden vankeuteen juonittelusta presidentti Kagamen sekä muiden hallitustoimijoiden surmaamiseksi tai vahingoittamiseksi. Samalla Mihigo tuomittiin hallituksen kaatamispyrkimyksestä ja liittoutumisesta maata epävakauttamaan pyrkineiden ryhmittymien kanssa. Hän tunnusti syyllisyytensä ja sai tuomarin mukaan lempeän tuomion, koska helpotti oikeuden työskentelyä. Muut syytetyt kiistivät syyllisyytensä; kanssasyytetty Dukuzumuremyi syytti viranomaisia kidutuksesta ja pakotetusta tunnustuksesta. Paul Kagame armahti vuonna 2018 Mihigon ja samalla oppositiojohtaja Victoire Ingabire Umuhozan.

Mihigo pidätettiin uudemman kerran helmikuussa 2020. Poliisin mukaan hän oli yrittänyt paeta Burundiin liittyäkseen Ruandan hallitusta vastaan taistelleisiin joukkoihin. Hän kuoli 17. helmikuuta sellissä, jossa oli ollut kolmen päivän ajan. Häntä epäiltiin laittomasta rajanylityksestä, lahjonnasta ja terroristiryhmiin liittymisestä. Poliisin mukaan Mihigon kuolema oli itsemurha. Hänen kerrottiin rikkoneen pakoyrityksellä armahdusehtojaan, jolloin armahdus lakkasi olemasta voimassa. Mihigo oli uskoltaan katolilainen.

## Lähteet
Christophe Desjardins

**Christophe Desjardins** (24. huhtikuuta 1962 Caen – 13. helmikuuta 2020) oli ranskalainen alttoviulisti. Hän soitti Ensemble InterContemporainissa sekä La Monnaien orkesterissa ja toimi Lyonin konservatorion professorina. Hän oli erikoistunut nykymusiikkiin; hän kantaesittikin uusia teoksia muiden muassa Luciano Beriolta, Pierre Boulez'lta, Michaël Lévinasilta, Wolfgang Rihmiltä, Philippe Manourylta, Jonathan Harveylta, Marco Stroppalta ja George Benjaminilta.

Desjardins opiskeli Pariisin konservatoriossa alttoviulunsoittoa Serge Collot'n ja kamarimusiikkia Geneviève Joyn johdolla. Valmistuessaan konservatoriosta vuonna 1983 hän sai ensipalkinnon alttoviulunsoitossa. Tämän jälkeen hän vielä täydensi opintojaan Bruno Giurannan johdolla Berliinissä. Vuonna 1990 hän liittyi silloin Péter Eötvösin johtamaan Ensemble InterContemporainiin. Hän levytti kokoonpanon kanssa muiden muassa teokset *Diadèmes* (Marc-André Dalbavie), *Sequenza VI* (Luciano Berio) ja *En sourdine* (Matthias Pintscher). Nykymusiikkiin keskittymisestä huolimatta Desjardins ei sivuuttanut vanhaakaan ohjelmistoa.

Desjardins kuoli 57-vuotiaana syöpään.

## Lähteet
Koskenniska

**Koskenniska** eli **kosken niska** on kosken alku- eli yläosa, johon virtaveden rauhallisempi osuus päättyy . Uoman koskiosuus päättyy suvantoon tai uoman rauhallisempaan osuuteen, joten nämä kaksi kohtaa merkitsevät vesilläliikkujalle keskeytys- ja jatkamiskohtia. Niskalla vesi on usein matalaa, sillä virtaveden uomassa on siinä eroosiolle kova kynnyskohta. Matalan joen niskalla on usein ollut kahluupaikka.

## Koskenniska paikannimenä
Jotkut asumispaikat ovat sijainneet kosken niskalla ja ne ovat saaneet siitä nimensä. Tällaisia paikkoja löytyy esimerkiksi:
* Kiuruveden kirkonkylän luoteispuolelta laskee Koskenjoki, jonka alajuoksulla esiintyy kaikki kosken osat paikanniminä: mylly, koskenniska, vuolle ja suvanto.
* Vuolenkoski, joka on syntynyt Kymijoen niskalle.
*Koskenniska on kylä Pohjois-Iitissä.
* Huutokoskessa on talo Koskenniska.
* Öllölässä on Koskenniskan kulmakunta, jossa Öllölänjärvestä laskee Myllykoski Alajärveen.
* Sodankylässä Kitisen Kelukosken voimalaitoksen yläpuolella sijaitsee Koskenniskan talo.

## Katso myös
* koskenlasku
* tukinuitto

## Lähteet
Werner Korthaase

**Werner Korthaase** (4. toukokuuta 1937 – 6. toukokuuta 2008) oli saksalainen poliitikko (SPD).

Werner Korthaase tuli ylioppilaaksi vuonna 1955. Hän opiskeli Deutsche Hochschule für Politikissa ja Freie Universität Berlinissä politiikan tutkimusta ja oikeustiedettä samoin kuin kansantaloustiedettä. Vuonna 1958 hän liittyi SPD:hen ja avioitui valtiosihteeri Helga Korthaasen kanssa.

Werner Korthaase tuli vuonna 1969 seuraajaksi Nils Ferbergille Otto-Suhr-työväenopiston johtajana Neuköllnissä. 1992 hän perusti Deuttsche Comenius-Gesellschaftin, jonka johtajana oli pitkään.
Luusua

**Luusua** on järven laskukohta, josta järven lasku-uomana oleva joki saa alkunsa eli joen niska. Monet pohjoissuomalaiset paikannimet sisältävät luusua-osan.

## Etymologia
Jo 1800-luvulla toimitettiin kirjakieleen sanakirjoja. Niistä yksi ensimmäisiä on Gustaf Erik Eurénin kokoama. Sieltä löytyy sanalle *luusua* selitys ”joenniska”. Sana on alkujaan saamenkielinen (*lusmi*, *luspi*) ja se on juurtunut suomen kieleen aluksi lappilaismurteissa merkityksessä ”joen alku”. Sanan alkuperäinen käyttö painottuu selvästi Lappiin; sana on murteellinen.

## Lähteet
Majid Derakhshani

Ostad **Majid Derakhshani** (; s. 13. syyskuuta 1957 Sangesar, Iran) on iranilainen, myös Saksassa asunut tar-luutun soittaja ja säveltäjä.

Derakhshani syntyi taiteilijaperheeseen. Hän opiskeli kielisoitinten soittoa ja sävellystä Teheranin yliopistossa, jossa sai opettajakseen Mohammad-Reza Lotfin. Derakhshani perusti Saksan Kölnissä persialaiseen musiikkiin erikoistuneen musiikkikeskuksen (Nawa Musikzentrum). Derakhshani on esiintynyt tarvirtuoosina eri puolilla maailmaa ja säveltänyt muillekin muusikoille, kuten laulaja Mohammad-Reza Shajarianille. Derakhshani on levyttänyt Naxoksen alaiselle ARC Music -levymerkille.

Vuonna 2006 Derakhshani perusti Nah Ensemblen, joka on Iranin ohella kiertänyt Euroopassa ja Australiassa.

## Lähteet
Samuel Butler (runoilija)

**Samuel Butler** (1612−1680) oli englantilainen satiirinen runoilija. Hänen pääteoksensa on keskeneräiseksi jäänyt *[[Hudibras]]*-runoelma, Cervantesin Don Quijoten esikuvan mukaan kirjoitettu ivakuvaus puritaanien ahdasmielisyydestä ja teeskentelystä. Runoelman sankarina on sir Hudibras, pedanttinen ja riitelynhaluinen presbyteriaani, paksumahainen, pitkäpartainen kyttyräselkä, joka aseenkantajansa, räätäli Ralphin keralla lähtee seikkailuretkelle taistelemaan rahvaan huvituksia vastaan. Runon iva on vähän katkeraa, mutta siinä esitetään näppäriä sukkeluuksia ja osaavia hyökkäyksiä puritaanien takaperoista ahdasmielisyyttä vastaan. Butlerin muutkin runot ovat satiirisia.

## Suomennettu runo
* Hudibras: Hudibrasin uskonto, Suomentanut Jaakko Tuomikoski. Antologiassa: Maailmankirjallisuuden kultainen kirja: *[[Englantilaisen kirjallisuuden kultainen kirja|Maailmankirjallisuuden kultainen kirja: Englantilaisen kirjallisuuden kultainen kirja]]*, toim. Eino Railo, WSOY 1933 Teos digitoituna Projekti Lönnrotissa (zip)

## Lähteet

## Aiheesta muualla
Eleanor Farjeon

**Eleanor Farjeon** (13. helmikuuta 1881 Lontoo – 5. kesäkuuta 1965 Hampstead, Lontoo) oli englantilainen prosaisti ja runoilija, erityisesti lasten kirjojen kirjoittaja.

## Elämä ja työ
Farjeon oli romaanikirjailijan tytär ja amerikkalaisen näyttelijän lapsenlapsi. Jo lapsena hän tutustui ooppera- ja teatterimaailmaan ja 16-vuotiaana hän kirjoitti oopperalibreton, jonka hänen veljensä Harry sävelsi. Hän kirjoitti useita lastenkirjoja, ja niistä hänet palkittiin Hans Christian Andersen -palkinnolla 1956. Hän on kirjoittanut myös aikuisille tarkoitettuja kirjoja. Hänen nimelleen on Englannissa perustettu 1966 lastenkirjapalkinto The Eleanor Farjeon Award.

Kenties tunnetuin hänen kirjoittamistaan teksteistä on laulu "Morning has broken". Vuonna 1925 ilmestyi Englannissa pieni laulukirja *Songs of Praise*, jossa oli lauluja koko englanninkielisestä maailmasta. Kirjasta tuli suosittu ja siitä otettiin laajennettu painos 1931. Siihen Songs of Praisen toimittaja halusi Farjeonin kirjoittavan tekstin, jossa kiitettäisiin uudesta päivästä. Kirja oli ilmestyessään erilainen kirja, sillä se ei edustanut mitään tiettyä uskonnollista yhteisöä. Siten siitä tuli suosittu kouluissa, ja sitä käytettiin eri uskonnollisissa yhteisöissä. Farjeon sai innostuksen lauluunsa sävelmästä. Skotlantilainen ylämaalainen, kiertelevä trubaduuri oli aikanaan laulanut sitä, ja se oli merkitty muistiin gaelinkieliseen laulukirjaan 1800-luvun lopulla. Sävelmä on alkuaan liittynyt joululauluun "Child in the manger, Infant of Mary". Anglosaksisessa maailmassa useimmilla sävelmillä on nimi, ja tämä sävelmä tunnetaan nimellä ”Bunessan”.

Laulussa oli alkuaan kuusi säkeistöä  Se on yksi tunnetuimmista hengellisistä lauluista, ja Cat Stevensin tulkinta siitä oli 1970-luvun alkupuolella pitkään Yhdysvaltojen pop-listoilla suosituimpien laulujen joukossa.

Laulusta on useita suomennoksia. Se on Suomen evankelis-luterilaisen kirkon virsikirjassa virsi 967 ”Nousta sain aamuun” (suom. Matti Kolehmainen 1971). Ruotsin kirkon virsikirjassa se on virsi 181 "Aamu on tullut, usva jo haihtuu" (suom. Anna-Mari Kaskinen 1995). Laulusta on myös profaaneja tulkintoja, kuten Chrisse Johanssonin sanoitus ”Huomenta aamu” ja Hectorin ”Särkyneet aamut”.

## Suomennetut teokset
* *Lasinen riikinkukko* (*The little bookroom*), suom. Yrjö Kivimies, Helsinki: Otava 1958.
;Runo
* Yö ei luokses jää, suom. Kirsi Kunnas, teoksessa: *Kuka on nähnyt tuulen*, Helsinki: WSOY 2010 

## Lähteet
Novi Pazar

**Novi Pazar** on kaupunki Serbian historiallisen Sandžakin alueella. Kaupunki on perustettu vuonna 1460 ja sen asukasluku oli vuonna 2011 100&nbsp;410.

## Maantiede

Novi Pazar sijaitsee historiallisen Sandžakin alueella, joka käsitti alueen Serbian, Bosnian ja Montenegron välissä. Itse kaupunki sijaitsee Raškajoen laaksossa. Belgrad siajitsee 297 kilometriä Novi Pazarista pohjoiseen. Alueen korkeus merenpinnasta on 496 metriä.

## Historia

Arkeologisia todisteita ihmisasutuksesta lähiseudulta on tehty 700-luvulta ennen ajanlaskun alkua. Lähellä nykyistä kaupunkia sijaitsee myös roomalaisia kylpylöitä ja vuonna 1260 rakennettu Sopoćanin luostari. Keskiajalla alue oli osa Serbian ydinalueen muodostanutta Raškaa.

Osmanien valtakunta oli valloittanut nykyisen kaupungin alueen vuoden 1456 paikkeilla ja kaupungin perusti Sarajevon kuvernööri Isa Beg vuonna 1460. Paikkaa kutsuttiin nimellä Yeñi Bāzār eli suomeksi "uusi basaari". Nimeä käytettiin erotuksena Trgovištestä, jonka turkinkielinen nimi oli Eski Bāzār. Kaupunki kasvoi perustamisensa jälkeen nopeasti. Hyvät tieyhteydet yhdistivät sen Dubrovnikiin, Nišiin, Sarajevoon ja Konstantinopoliin. Lähelklä sijaitsi myös rautakaivoksia. Evliya Çelebi kirjoitti 1600-luvulla kaupungin käsittäneen esimerkiksi 23 moskeijaa ja 5 madrasaa. 

Alkuaikojen kukoistui päättyi sotiin. Itävaltalaiset ja kapinoivat serbit hävittivät kaupunkia kahteen otteeseen vuosina 1689 ja 1737. Keskusvalta heikkeni sittemmin merkittävästi ja aluetta hallitsivat puoli-itsenäisesti paikalliset beyt. Alueella liikkui myös kulkutauteja. Maanviljely ja kaupankäynti taantui ja 1800-luvulle tultessa Novi Pazar oli jo varsin vähämerkityksellinen kaupunki. Toisaalta kaupunkiin tuli uusia muuttajia ja etenkin Serbiasta ja Montenegrosta pakenevia muslimeja. Vuonna 1912 Serbian ja Montenegron joukot valtasivat koko Sandžakin, minkä jälkeen monet muslimit muuttivat Osmanien valtakunnan vielä jäljellä oleviin osiin. Toisen maailmansodan aikana kaupunki kuului lyhyen aikaa vuosina 1941–1944 Italian alaiseen niin sanottuun Suur-Albaniaan. Sodan jälkeen kaupungista tuli taas osa Jugoslaviaa.

## Väestö
Vuonna 2011 Novi Pazarin kunnan asukasluku oli 100&nbsp;410 ja heistä 66&nbsp;527 asui varsinaisella kaupunkialueella. Etnisen ryhmänsä ilmoittaneista kunnan sukkaista 77&nbsp;443 oli bosniakkeja, 4&nbsp;102 muslimeja ja 16&nbsp;234 serbejä. Kaupungin muslimit mieltävät itsensä vaihdellen bosniakeiksi tai vain muslimeiksi etenkin poliittiista syistä riippuen.

## Lähteet

## Aiheesta muualla
Kryptosporidioosi

**Kryptosporidioosi** on *[[Cryptosporidium]]*-suvun alkueläinten, erityisesti *[[Cryptosporidium parvum]]-* ja Cryptosporidium hominis -lajin aiheuttama ripulitauti, joka voi vaihdella oireettomasta kantajasta rajuun vesiripuliin. Taudinkuvaan kuuluvat myös kuume, päänsärky, lihaskivut ja mahan kouristelu. Sairaus leviää ulosteiden välityksellä. 

Suomessa kryptosporidioosia todettiin ensimmäisen kerran vuonna 2008 Kirkkonummella ja Tampereella, jolloin taudin sai noin 90 ihmistä. Vuodesta 2016 alkaen tauti on lisääntynyt lihakarjatiloilla, erityisesti vasikoissa, ja se voi tarttua myös ihmiseen. 

Taudin ehkäisyssä on tärkeää huolellinen hygienia, tiedotus ja epidemiologia.

Kryptosporidioosin lääkehoidossa voidaan käyttää nitatsoksanidia (C12H9N3O5S), joka muuttuu elimistössä aktiiviseen muotoon titsoksanidiksi (C10H7N3O4S). Vuoteen 2021 mennessä nitatsoksanidi on ainoa kryptosporidioosin hoitoon hyväksytty lääke. Sen teho on kuitenkin puutteellinen immuunijärjestelmältään heikentyneiden aikuisten sekä alle 5-vuotiaiden HIV-positiivisten hoidossa.

## Lähteet

## Aiheesta muualla
*Arto Nieminen, Sisätautien ja infektiosairauksien erikoislääkäri: Kryptosporidioosi (pdf)
*Kyoto Encyclopedia of Genes and Genomes (KEGG): Cryptosporidiosis 
*Mayo Clinic: Cryptosporidium infection 
*Johns Hopkins Medicine: Cryptosporidiosis 
*Centers for Disease Control and Prevention (CDC): Cryptosporidiosis
Jumeirahin moskeija

**Jumeirahin moskeija** () on Dubaissa, Arabiemiraateissa sijaitseva moskeija, joka on yksi kaupungin tärkeistä maamerkeistä. Siinä on kaksi minareettia. Sheikh Mohammed Centre for Cultural Understanding järjestää moskeijassa opastettuja kierroksia, ja moskeija pitääkin ovensa avoimina vierailijoille uskontokuntaan katsomatta.

Vuonna 1979 avatun Jumeirahin moskeijan rakennutti Rašid bin Saeed Al Maktum. Arkkitehtuuri on syyrialais- ja egyptiläisvaikutteista. Tiloihin mahtuu arviolta 1&nbsp;500 henkilöä kerrallaan. Kaikille kävijöille moskeija avattiin vuonna 1998.

## Lähteet
Albert Ulrik Bååth

**Albert Ulrik Bååth** (13. heinäkuuta 1853 Malmö − 2. elokuuta 1912 Onsala) oli ruotsalainen runoilija ja muinaisskandinaavisen runouden ja elämän tutkija. Hänen runokokoelmansa *Dikter* (1879), johon hän sittemmin on liittänyt useita uusia kokoelmia, kuten *Nya dikter* (1881), kansalliset *Svenska toner* (1893) ynnä muita, toivat realistisen todellisuudenkuvauksen Ruotsin runouteen, samaan aikaan kuin August Strindberg ja Anne Charlotte Edgren-Leffler istuttivat realismin suorasanaiseen kirjallisuuteen. Vielä Bååth on kirjoittanut kertovat runoelmat *Marit Vallkulla* (1887) sekä runoilija Lars Wivalliuksen elämäntarinasta aiheensa saaneen *Kärlekssagan på Björkeberga* (1892).

Bååthin muinaisskandinaavisen kirjallisuuden ja elämän tutkimuksista mainittavia ovat *Nordiskt forntidslif* (1890), *Nord-mannaskämt* (1895), *Nordmannamystik* (1898). Hän on myös julkaissut *Nials saga*, *Forn-nordiska sagor i svensk bearbetning* ynnä muita.

Bååthin sisar oli kirjailija Cecilia Bååth-Holmberg.

## Lähteet

## Aiheesta muualla
Cecilia Bååth-Holmberg

**Cecilia Bååth-Holmberg** (1857−1920) oli ruotsalainen kirjailija. Hän julkaisi sarjan kansantajuisia elämäkerrallisia ja historiallisia teoksia, kuten *Björnstjerne Bjørnson* (1885), *Karl XV som enskild man, konung och konstnär* (1891), *Giuseppe Garibaldi* ynnä muuta, samoin laajan maakuntakuvauksen *Västmanland* ja myös kaunokirjallisia tuotteita, kuten *När seklet var ungt* (1897, kuvaus Lundista 1800-luvun alusta), *Pepita och andra berättelser* (1899), *Häfdernas hall* (1900), *Skogsboda gård* (1902).

Bååth-Holmberg toimi kansanopiston johtajana vuodesta 1880 saakka.

Bååth-Holmbergin veli oli A. U. Bååth. Bååth-Holmberg oli vuodesta 1877 naimisissa kansanopistonjohtaja Th. Holmbergin kanssa.

## Suomennetut teokset
**Historian Kuvastosalista: tositarinoita nuorisolle* (*I häfdernas hall*); suom. Hildur Forsman, Helsinki: G. W. Edlund 190
* *Giuseppe Garibaldi*; suom. Kalle Kajander, Porvoo: WSOY [1899]-1900. Sarja: Oma kirjasto 13–14.
* *Isä ja poika*; suomentanut Helmi Krohn; runot suomentanut Antti Rytkönen, Helsinki: Otava 1919
* *Andreas Hofer, talonpoika ja sankari* (*Andreas Hofer*), suom. J. Judén, Jyväskylä: Gummerus 1894 (eripainos Kyläkirjastosta.)

## Lähteet

## Aiheesta muualla
Ronja Koskela

**Ronja Koskela** (s. 7. helmikuuta 2003 Oulu) on suomalainen keskimatkojen juoksija, joka edustaa Kuivasjärven Auraa. Hänen valmentajansa on Teija Virkberg.

Koskela saavutti vuoden 2020 sisäratojen Suomen-mestaruuskilpailuissa pronssia 800 metrin juoksussa.

Koskela edusti Suomea vuonna 2022 yleisurheilun alle 20-vuotiaiden MM-kilpailujen naisten 800 metrin juoksussa ja 4 × 400 metrin viestijuoksussa. Hän sijoittui 16:nneksi 800 metrin juoksussa. 4 x 400 metrin viestijuoksussa Suomen joukkue rikkoi alle 20-vuotiaiden naisten suomen ennätyksen kaksi kertaa: ensimmäisen kerran karsintavaiheessa, jolloin joukkue paransi lähes 30 vuotta vanhaa ennätystä 3,45 sekuntia ja toisen kerran finaalissa, jolloin ennätysaika parani 0,95 sekuntia entisestään. Suomen joukkue sijoittui kilpailussa neljänneksi.

## Omat ennätykset

## Lähteet
Lemmikkien salainen elämä 2

**Lemmikkien salainen elämä 2** on vuonna 2019 julkaistu yhdysvaltalainen 3D-tietokoneanimoitu komediaelokuva, jonka on tuottanut Illumination. Elokuvan on ohjannut Chris Renaud yhteistyössä Jonathan del Valin kanssa ja käsikirjoittanut Brian Lynch. Se on jatkoa elokuvalle *[[Lemmikkien salainen elämä]]* (2016). Elokuvan alkuperäisinä ääninäyttelijöinä toimivat Patton Oswalt (korvasi Louis CK:n), Kevin Hart, Eric Stonestreet, Jenny Slate, Tiffany Haddish, Lake Bell, Nick Kroll, Dana Carvey, Ellie Kemper, Chris Renaud, Tara Strong, Michael Beattie, Hannibal. Buress, Bobby Moynihan ja Harrison Ford.

Universal Pictures julkaisi elokuvan elokuvateattereissa Yhdysvalloissa 7. kesäkuuta 2019. Suomessa elokuvan ensi-ilta oli 26. kesäkuuta 2019. 

## Ääninäyttelijät

## Vastaanotto
Elokuva sai kriitikoilta sekalaisia arvosteluja ja tuotti maailmanlaajuisesti 429,4 miljoonaa dollaria 80 miljoonan dollarin tuotantobudjetilla, mikä on vähemmän kuin puolet edeltäjästään.

*Tv-maailma*-lehdessä 2024 Henri Waltter Rehnström harmitteli, ettei moneen suuntaan haparoiva juoni oikein pysy koossa, mutta kehui toteutuksen pysyneen jatko-osassakin alkuperäisellä tasolla ratkiriemukkaine eläinhahmoineen. Hän antoi elokuvalle kolme ja puoli tähteä viidestä.

## Lähteet
Kira Kruuti

**Kira Kruuti** (s. 10. toukokuuta 1998 Helsinki) on suomalainen  pikajuoksija, joka edustaa Helsingin Kisa-Veikkoja. Hänen valmentajansa on Lotta Bryggare.

Kruuti saavutti vuoden 2020 sisäratojen Suomen-mestaruuskilpailuissa pronssia 400 metrin juoksussa. Sisärataviestissä hän on saanut SM-hopeaa 2020 ja pronssia 2018. Viestijuoksun SM-kilpailuissa hän on saavuttanut 4&nbsp;000&nbsp;metrin viestissä hopeaa 2020 sekä 4&nbsp;×&nbsp;400&nbsp;metrin viestissä pronssia 2018 ja 2023 

Kruuti juoksi 400 metrin ennätyksensä 55,93 Lappeenrannassa 5. elokuuta 2016.

## Lähteet
Wishmaster (elokuva)

**Wishmaster** on vuoden 1997 Robert Kurtzmanin ohjaama ja Wes Cravenin tuottama yhdysvaltalainen kauhu-fantasia-elokuva, jossa pääosissa esiintyvät Andrew Divoff ja Tammy Lauren. Wishmaster kertoo pahasta Henkiolennosta jonka nuori nainen Alexandra vahingossa herättää verenpunaisesta opaalista, antaa tälle kolme toivomusta ja niiden jälkeen voisi tuoda pahan Henkirotunsa valloittamaan Maan.

## Aiheesta muualla
*
Bowesin linna

**Bowesin linna** on keskiaikainen linnoitus Bowesin kylässä County Durhamissa Englannissa.

Paikalla on ollut roomalaisaikainen linnoitus, josta on jäljellä vain maavalli. Linna rakennettiin pääosin vuosina 1171–1174, jolloin oletettavasti valmistauduttiin Vilhelm Leijonan hyökkäykseen. Se jäi pois käytöstä 1600-luvulle mennessä ja sisällissodan jälkeen osa kiviaineksesta kierrätettiin muihin rakennuksiin.

## Lähteet
*
6lack Album

**6lack Album** on suomalaisen rap-artisti Eevil Stöön maaliskuussa 2020 julkaistu albumi. Albumin miksauksesta vastasi Pehmee Goo, joka tuotti myös kaikki sen kappaleet, pois lukien kappaleen ”Itä-Stöö”, jonka Stöö tuotti itse.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Otavan rautatieasema

**Otavan rautatieasema** () on rautatieliikennepaikka Savon radalla Otavan taajamassa Mikkelissä. Se avattiin liikenteelle 1. lokakuuta 1889 samaan aikaan Savon radan kanssa. Asemarakennus rakennettiin 1887–1889 Oulun radan pysäkin tyyppipiirustusten mukaan. Vuosina 1890–1891 Otavan asemalta rakennettiin Otavan satamarata Puulaveden rannalle. Asemarakennusta laajennettiin vuonna 1911 lähes kaksinkertaiseksi ja sen ulkoasuun on tehty useita muutoksia. Miehitys asemalla päättyi 1. lokakuuta 1977 ja henkilöliikenne lakkautettiin 2. kesäkuuta 2002. Asema ja muut rakennukset siirtyivät 2007 Senaatti-kiinteistöille ja sitä kautta myyntiin.

## Lähteet
Lars-Erik Sjöberg

**Lars-Erik Sjöberg** (4. toukokuuta 1944 Falun – 20. lokakuuta 1987 Uppsala) oli ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta vuosien 1968 ja 1972 olympialaisissa, Kanada-cupissa 1976 sekä viisissä MM-kilpailuissa, joissa hän saavutti kolme MM-hopeaa ja kaksi MM-pronssia. MM-kilpailuissa 1974 hänet valittiin kisojen parhaaksi puolustajaksi ja tähdistökentällisen jäseneksi.

Seuratasolla Sjöberg edusti Ruotsissa Leksands IF:ää, Djurgårdens IF:ää ja Västra Frölunda IF:ää. Hän voitti Leksandin joukkueessa Ruotsin-mestaruuden vuonna 1969, ja samalla kaudella hänet palkittiin Guldpucken-palkinnolla kauden parhaana ruotsalaispelaajana.

Sjöberg siirtyí vuonna 1974 Kanadaan, WHA-joukkue Winnipeg Jetsiin, jossa hän voitti kolme kertaa liigan mestaruuden. Hän pelasi Jetsissä vielä NHL:ssä kauden 1979–1980 ja oli ensimmäinen ruotsalainen NHL-joukkueen kapteeni. Hän pelasi WHA:n runkosarjassa 295 ottelua, joissa hän teki 25 maalia ja sai 169 syöttöpistettä. WHA:n pudotuspeleissä hän pelasi 52 ottelua, joissa hän teki yhden maalin ja antoi 22 maalisyöttöä. NHL:ssä hän pelasi 79 runkosarjaottelua, joissa hänen tehopisteensä olivat 7&nbsp;+&nbsp;27.

Sjöberg kuoli 43-vuotiaana syöpään.

## Lähteet
Eugène Monod

**Eugène-Édouard Monod** (16. kesäkuuta 1871 Morges, Vaud, Sveitsi – 9. marraskuuta 1929) oli sveitsiläinen arkkitehti ja olympiavoittaja.

Hän osallistui vuoden 1912 Tukholman olympialaisiin, joissa voitti olympiakultaa arkkitehtuurista yhdessä Alphonse Laverrièren kanssa. Voittoteoksessaan he esittelivät nykyaikaisen stadionin rakennussuunnitelmat.

Ennen olympiakisoja Monod ja Laverrière olivat voittaneet vuotta aikaisemmin palkinnon Pariisissa järjestetyssä kansainvälisessä suunnittelukilpailussa, jossa he olivat tavanneet myös nykyaikaisten olympialaisten perustajan Pierre de Coubertinin ja saaneet kunniamaininnan *Revue Olympique* -lehteen. He osallistuivat myös Sveitsin Lausannessa sijaitsevan Chauderonin sillan sekä Geneven Reformaattorien muurin suunnitteluun.

Arkkitehtuurin lisäksi Monod kirjoitti kirjan Yhdysvaltain presidentistä Abraham Lincolnista nimeltään *Un Grand Américain, Abraham Lincoln*. 

## Lähteet
Uno Ebrelius

**Uno Ebrelius** (1918 Väse – 15. kesäkuuta 1988) oli ruotsalainen ooppera- ja konserttilaulaja, äänialaltaan tenori.

Ebrelius opiskeli vuosina 1941–1943 laulua Tukholman kuninkaallisessa musiikkikorkeakoulussa Joseph Hislopin ja Dagmar Gustafsonin johdolla. Myöhemmin häntä opettivat A. Barut Roomassa ja Erik Werba Wienissä. Oratoriolaulajana Ebrelius debytoi Uumajassa vuonna 1943. Oopperadebyyttinsä hän teki vuonna 1955 Den Jyske Operassa Aarhusissa Erneston roolissa *[[Don Pasquale]]ssa*.

Vuosina 1956–1962 Ebrelius menestyi Drottningholmin linnassa erityisesti Ferrandon roolissa *[[Così fan tutte]]ssa*. Vuonna 1959 hän lauloi Odensen teatterissa ja vuosina 1960–1961 Tukholman kuninkaallisessa oopperassa. Hän vieraili myös Kööpenhaminassa. Yhteensä hän tulkitsi yli kolmekymmentä oopperaroolia, vaikka tulikin tunnetummaksi evankelistana Johann Sebastian Bachin passioissa. Bergenin festivaalilla Ebrelius piti liedresitaaleja.

Ebrelius oli aktiivinen myös kuoronjohtajana. Hän toimi vuosina 1947–1966 solistina ja tilapäisesti kuoronjohtajana Allmänna Sångenissa. Vuosina 1946–1949 hän teki opetustyötä lukiossa Karlstadissa ja vuosina 1949–1955 lukiossa Uppsalassa. Vuodesta 1964 kuolemaansa hän oli Tanskan kuninkaallisen konservatorion professori ja piti samanaikaisesti kursseja Malmössä. Ebrelius sai kunniatohtorin arvon Lontoosta. Hän oli vuodesta 1977 Ruotsin kuninkaallisen musiikkiakatemian jäsen.

## Lähteet
Kjell-Rune Milton

**Kjell-Rune Milton** (26. toukokuuta 1948 Uumaja – 2023) oli ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta talviolympialaisissa 1972 sekä viisissä MM-kilpailuissa, joissa hän saavutti kaksi MM-hopeaa ja kolme MM-pronssia. Seuratasolla Milton pelasi kotimaansa lisäksi Saksassa ja Norjassa.

## Lähteet
Norrby (Särkisalo)

**Norrby** on kylä Salon kaupungin Särkisalossa. Kylä sijaitsee Isoluodon luoteisrannalla Bastbölen ja Suutarkylän välissä.

Norrbyn kyläalue on mäkistä. Alueen keskellä on kylän keskus, jota ympäröi peltoalueet.  Norrbyn kolme kantatilaa Alatalo, Ylistalo ja Länsitalo sijaitsevat varsin lähellä toisiaan muodostaen kylän keskuksen. Kylässä on kolme huvilaa, joista 1900-luvun alun Kanervala on suurin ja alueellisesti merkittävin. Kylän rannat ovat pitkälti otettu kesäasutuskäyttöön.

## Lähteet
Honor 4A

**Honor 4A** on Huawein valmistama matkapuhelin, joka kuuluu Honor-tuoteperheeseen. Puhelin julkaistiin 21. heinäkuuta 2015 Kiinassa.

Puhelimessa on 8 gigatavua flash-muistia ja 2 gigatavua RAM-muistia. Lisäksi puhelimessa on kahdeksan megapikselin takakamera ja kahden megapikselin etukamera. Prosessorina toimii Qualcommin valmistama Snapdragon 210. Akun kapasiteetti on 2&nbsp;200 milliampeerituntia. Puhelimen grafiikkapiiri on Adreno 304 ja puhelimeen voi laittaa microSD-kortin (enintään 256 gigatavua).

## Lähteet
Habban

**Habban** on kaupunki ja piirikunta Jemenin Šabwan maakunnassa.

## Maantiede
Habban sijaitsee Wadi Habbanin varrella Jemenissä. Kaupunki on jaettu perinteisesti neljään kaupunginosaan ja kaupungin keskellä on kukkula. Kukkulalla on sulttaanin linnoitus. Ympäröivä seutu tunnetaan hedelmällisenä maatalousalueena.

## Historia
Nimi Habban tunnetaan jo islamia edeltänyttä ajalla tehdyissä kirjoituksissa. Mahdollisesti vanhin sen mainitsema teksti on vuodelta 400 ennen ajanlaskun alkua. Kaupungissa on myös maanalainen vesikanava, joka tuo vettä kaupungissa sijaitsevaan vesisäilöön. Järjestelmä on samaan tapaan mahdollisesti peräisin ajalta ennen islamia. 

Islamin saavuttua kaupunki kuului Wahidin sulttaanikuntaan. Sulttaani asui Masna'a Hakirin linnoituksessa kaupungin keskellä. Alueelle tyypillisesti myös itse kaupungin talot rakennettiin linnoitusmaisiksi torneiksi, joilla voi olla viisikin kerrosta. Kaupungissa on myös yhdeksän moskeijaa ja kirjasto. Historiallisesti kaupunki tunnettiin myös juutalaisesta väestönosastaan. Kaupungin juutalaisten on joskus ehdotettu polveutuvan Himyarin ajoilta. He puhuivat hepreaa ja olivat ammatiltaan hopeaseppiä. Vuonna 1947 heitä oli 200, mutta sittemmin he ovat muuttaneet Israeliin.

## Väestö
Habbanin piirkunnan asukasluku oli vuonna 2004 29&nbsp;846 ja alueen asukkaat ovat pääasiassa sunnalaisia muslimeja.

Paikalliset viljelevät esimerkiksi durraa ja hirssiä. Paikka on ollut myös suitsukkeiden tuotannon keskus.

## Lähteet
Edvard Bäckström

**Edvard Bäckström** (1841−1886) oli ruotsalainen runoilija ja sanomalehtimies. Runoilijana Bäckström sai vaikutteita romantikoilta ja Victor Hugolta ja suosi korusanaisuutta ja musikaalista tunnelmaa. Hän oli parhaimmillaan tunteellisissa runoissaan. Hänen huomattavin runokokoelmansa on *Elegier* (1877). Bäckström on kirjoittanut näytelmiäkin, joista suosituin oli *Evas systrar* (suom. *Eevan sisaret*). Bäckström oli myös taitava ruotsintaja. (Samlade skrifter 1889−1890, 3 nid.)

## Suomennetut teokset
* *Eevan sisaret: yksinäytöksinen kuvaelma* (*Evas systrar*), Kuopio: U. W. Telen 1898.

## Lähteet
Nestoris

**Nestoris** () on antiikin aikainen keraaminen juomamalja. Se tunnetaan vaasien muotona itaalisesta keramiikasta sekä eteläitalialaisesta kreikkalaisesta keramiikasta.

Nestoris oli suosittu muoto messapialaisessa keramiikassa, josta se oli peräisin. Sitä esiintyy myös eteläitalialaisissa apulialaisessa ja lukanialaisessa keramiikassa, joissa sitä tehtiin punakuviotekniikalla. Italiankielisessä tutkimuksessa vaasimuoto tunnetaan myös nimellä *trozzella*.

Nestoriksesta oli useita eri muotoja. Yhteistä niille on se, että vaasissa on kaksi pystysuuntaista kädensijaa, jotka nousevat huulen yläpuolella, ja joskus myös kaksi vaakasuuntaista kädensijaa. Pystysuuntaiset kädensijat on usein koristeltu pyöreillä kiekoilla. Jalka on joskus varrellinen.


Tiedosto:Nestoris - Form 1a.png|Tyypin 1a nestoriksen muoto.
Tiedosto:Nestoris - Form 1b.png|Tyypin 1b nestoriksen muoto.
Tiedosto:Nestoris - Form 1c.png|Tyypin 1c nestoriksen muoto.
Tiedosto:Nestoris - Form 2.png|Tyypin 2 nestoriksen muoto.
Tiedosto:Nestoris - Form 3a.png|Tyypin 3a nestoriksen muoto.
Tiedosto:Nestoris - Form 3b.png|Tyypin 3b nestoriksen muoto.
Tiedosto:Allard Pierson Nestoris 7701.jpg|Apulialainen nestoris, n. 350–325 eaa.
Tiedosto:Apulian red-figure Nestoris by the Varrese painter Antikensammlung Kiel B 724.jpg|Apulialainen nestoris, n. 340 eaa.
Tiedosto:Nestoris trozzella MBA Lyon X681.jpg|Messapialainen nestoris, 300-luku eaa.
Tiedosto:Messapian trozella, Florial motif painted, 4th c BC, Prague Kinsky, NM-H10 4793, 141209.jpg|Messapialainen nestoris, 300-luku eaa.


## Lähteet

## Aiheesta muualla
Oon

**Oon** (, ’muna’) on antiikin aikainen keraaminen, munanmuotoinen astia. Se tunnetaan vaasien muotona erityisesti kreikkalaisesta keramiikasta.

Oon oli melko harvinainen vaasityyppi. Oon-vaaseja käytettiin oletettavasti hajusteöljyjen tai muiden hajusteiden säilyttämiseen. Niitä, samoin kuin oikeita munia, jätettiin muun muassa hautoihin.

Oon on muodoltaan pienikokoinen ja nimensä mukaisesti munanmuotoinen vaasi. Munassa on reikä toisessa päässä ja joskus myös kansi. Joissakin munissa on reikä kummassakin päässä. Ei ole varmuutta, onko tällaisia viimeksimainittuja munia koskaan käytetty minkään aineen säilyttämiseen, sillä ne ovat siihen epäkäytännöllisiä. Ooneissa esiintyy sekä mustakuvio- että punakuviotekniikalla tehtyä koristelua.

 
Tiedosto:Oon.gif|Oonin muoto.
Tiedosto:1129 - Keramikos Museum, Athens - Black-figure egg - Photo by Giovanni Dall%27Orto, Nov 12 2009.jpg|Oon, 400-luku eaa.
Tiedosto:1132 - Keramikos Museum, Athens - Black-figure egg - Photo by Giovanni Dall'Orto, Nov 12 2009.jpg|Oon, 400-luku eaa.


## Lähteet

## Aiheesta muualla
Arne Carlsson

**Arne Carlsson** (s. 5. tammikuuta 1943 Uppsala) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Grenoblen talviolympialaisissa 1968 sekä kuudesti MM-kilpailuissa, joissa hän saavutti neljä MM-hopeaa ja kaksi MM-pronssia. Carlsson edusti seuratasolla Almtuna IS:ää, Västra Frölunda IF:ää ja Södertälje SK:ta.

## Lähteet
Alphonse Laverrière

**Alphonse Laverrière** (16. toukokuuta 1872 Carouge, Geneven kantoni, Sveitsi – 11. maaliskuuta 1954 Lausanne, Vaud, Sveitsi) oli sveitsiläinen arkkitehti ja olympiavoittaja.

Hän osallistui yhdessä kollegansa Eugène Monodin kanssa vuoden 1912 Tukholman olympialaisiin, joissa he voittivat olympiakultaa arkkitehtuurista. Voittoteos käsitteli nykyaikaisen urheilustadionin rakennussuunnitelmia.

Sveitsissä Laverrière ja Monod suunnittelivat yhdessä muiden arkkitehtien kanssa Lausannen Chauderonin sillan sekä Geneven Reformaattorien muurin. He menestyivät myös vuoden 1911 Pariisin kansainvälisessä arkkitehtuurikilpailussa, jonka ohessa heidän tuotoksiaan esiteltiin *Revue Olympique* -lehdessä ja he tapasivat nykyaikaisten olympialaisten perustajan Pierre de Coubertinin.

Laverrière suunnitteli myös Lausannen Bel-Air-tornin (rakennettu vuonna 1932) sekä vuosina 1922–1951 Bois-de-Vaux’n hautausmaan, jonne hänet haudattiin maaliskuussa 1954.

## Lähteet

## Aiheesta muualla
Perirrhanterion

**Perirrhanterion** (, joskus ) on antiikin aikainen keraaminen vihkivesiastia. Se tunnetaan vaasien muotona erityisesti kreikkalaisesta keramiikasta. 

Perirrhanterionia käytettiin temppeli- ja pyhäkköalueilla rituaaliseen puhdistautumiseen sekä vihkiveden pirskottamiseen uhrien päälle. Malli palautuu itäisiin esikuviin, ja oli käytössä antiikin Kreikassa ainakin arkaaisen kauden alkupuolella 600-luvulla eaa.

Perirrhanterion on muodoltaan laakea vesiastia, jota kannattelee yleensä joukko naishahmojen tai leijonien muotoisia tukijalkoja.

Astian nimeen liittyen tunnettiin käsite *perirrhantēria agorās* (), joka viittasi agoran vihkivedellä pirskotettuun osaan.

 
Tiedosto:Perirrhanterion.gif|Perirrhanterionin muoto ulkoa ja sisältä.
Tiedosto:ACMA Female statuette in the sanctuary of Ptoan Apollo in Boeotia.JPG|Perirrhanterionin nais&shy;hahmoisia tukijalkoja Apollon Ptoioksen pyhäköstä, 600-luku eaa.
Tiedosto:Painter of Vatican V 2 - RVAp 8-254 - women at laver - woman and youth - Karlsruhe BL B 41 - 02.jpg|Kaksi naista ja perirrhanterion. Kuvitusta lebes gamikoksessa, n. 360–350 eaa.


## Lähteet

## Aiheesta muualla
Shisō

**Shisō** () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa ja rajautuu luoteessa Okayaman ja Tottorin prefektuureihin. Kaupungin alue on pääosin Chūgokuvuoristoa, ja siellä kohoavat prefektuurin korkeimmat huiput Hyōno, Mimuro ja Ushiro. Etelään Harimanmereen laskeva Ibojoki virtaa kaupungin halki. Shisōssa on 37&nbsp;260 asukasta (tammikuussa 2020) ja sen pinta-ala on 658,54 neliökilometriä.

Shisō on kaupunkina suhteellisen uusi: se perustettiin vuonna 2005 liittämällä yhteen neljä Shisōn piirikunnan maaseutukaupunkia, Chikusa, Haga, Ichinomiya ja Yamasaki. Kaupungin keskusta on Yamasakissa, joka sijaitsee Ibojoen kapealla tasangolla Shisōn eteläosassa. Asutus alueella on vanhaa, ja sieltä on löytynyt suurimittakaavaisia arkeologisia jäänteitä Jōmon-kaudelta lähtien. Siellä sijaitsee myös Iwa-jinjan šintolainen pyhäkkö, jo varhain yksi seudun merkittävimmistä uskonnollisista keskuksista, josta tehtiin Hariman provinssin pääpyhäkkö (*[[ichinomiya]]*). Sengoku-kaudella sinne rakennettiin Chōsuisanin linna, jonka Toyotomi Hideyoshi tuhosi vuonna 1580. Tämän jälkeen syntyi Yamasakin kaupunkiasutus, joka kehittyi Edo-kaudella oman daimiokuntansa linnanaluskaupunkina. Merkittäviä elinkeinoja ovat vanhastaan olleet raudan tuotanto Chikusajoen yläjuoksulla, metsätalous ja puusepäntyöt. Nykyisin luontomatkailu muodostaa tärkeän tulonlähteen.

Shisōn rakennettuun kulttuuriperintöön kuuluu Iwan pyhäkön lisäksi vuonna 1527 rakennettu Mikatan pyhäkkö, joka on valittu Japanin tärkeän kulttuuriomaisuuden luetteloon. Osa kaupungista sijaitsee Hyōnosenin–Ushiroyaman–Nagisanin puolikansallispuiston alueella. Siellä on myös kaksi prefektuurin luonnonpuistoa: Seppiko-Mineyama ja Onzui-Chikusa, joka tunnetaan japanintammien ja japaninpyökkien muodostamasta aarnimetsästä. Muita luonnonnähtävyyksiä ovat esimerkiksi useat vesiputoukset, jokilaaksot ja Chikusan ylänköalue.

## Kuvia

Tiedosto:Yamasakitown Shisocity Hyogopref arban area.JPG|Näkymä Yamasakiin
Tiedosto:Yamasaki district Shisou city Aerial photograph.1976.jpg|Yamasaki ilmakuvassa vuonna 1976
Tiedosto:Myojin Falls in Onzui ravine.JPG|Myōjinin vesiputous Onzuin rotkossa
Tiedosto:Yamasakitown Yamasaki Shisocity Hyogopref.JPG|Yamasakin kaupunkikuvaa


## Lähteet

## Aiheesta muualla

* Kaupungin internetsivut
Hans Lindberg

**Hans Lindberg** (s. 16. tammikuuta 1945 Gävle) on ruotsalainen jääkiekkoilija ja jääkiekkovalmentaja. Pelipaikaltaan hän oli hyökkääjä. Hän edusti Ruotsin maajoukkuetta Sapporon talviolympialaisissa 1972 sekä neljästi MM-kilpailuissa, joissa hän saavutti kaksi MM-hopeaa ja yhden MM-pronssin. Lindberg edusti seuratasolla kausina 1961–1972 Brynäs IF:ää, kausina 1972–1974 AIK:ta ja kaudella 1974–1975 IF Björklöveniä. Hän voitti Brynäsin joukkueessa seitsemän kertaa Ruotsin-mestaruuden.

Lempinimellä "Virus" tunnettu Lindberg toimi pelaajauransa jälkeen Ruotsin ja Sveitsin maajoukkueiden sekä useiden seurajoukkueiden päävalmentajana.

## Lähteet
Tetramorium smaug

**Tetramorium smaug** on muurahaisten (Formicidae) heimoon ja pistinmuurahaisten (Myrmicinae) alaheimoon kuuluva hyönteislaji. Lajia tavataan Madagaskarissa, ja se elää kasvillisuudessa. Sen kuvasivat tieteelle ensimmäisen kerran Hita Garcia ja Fisher vuonna 2012.

*Tetramorium smaug* on nimetty J. R. R. Tolkienin *[[Hobitti eli sinne ja takaisin]]*-kirjan pääantagonisti lohikäärme Smaugin mukaan.

## Lähteet

## Aiheesta muualla
Josh Brown

**Josh Brown** (s. 21. tammikuuta 1994 London, Ontario) on kanadalainen jääkiekkoilija. Puolustajana pelaava Brown edustaa NHL-seura Edmonton Oilersia.

Florida Panthers varasi Brownin vuoden 2013 varaustilaisuuden kuudennella kierroksella. Syyskuussa 2020 Brown siirtyi Panthersista Ottawa Senatorsiin vaihdossa neljännen kierroksen varausvuoroon vuoden 2020 varaustilaisuudessa. Lokakuussa 2020 Brown teki kaksivuotisen jatkosopimuksen Senatorsin kanssa. Maaliskuussa 2022 Senators kauppasi Brownin Boston Bruinsiin vaihdossa Zach Senyshyniin ja viidennen kierroksen varausvuoroon. Kesällä 2022 Brown teki kaksivuotisen pelaajasopimuksen Arizona Coyotesin kanssa.

Kausien 2018–2025 aikana Brown on pelannut 298 NHL-runkosarjaottelua, joissa on tehnyt 35 tehopistettä.

## Lähteet
* https://www.nhl.com/player/josh-brown-8477384
* https://www.hockeydb.com/ihdb/stats/pdisplay.php?pid=130517

### Viitteet
Plemokhoe

**Plemokhoe** () on antiikin aikainen keraaminen hajusteastia. Se tunnetaan vaasien muotona erityisesti kreikkalaisesta keramiikasta.

Plemokhoen suhde eksaleiptroniin ja kothoniin on epäselvä. Se saattoi olla synonyymi näille vaasimuodoille, tai nimitys eräällä eksaleiptronin tyypille.

## Historia ja käyttö

Plemokhoea käytettiin hajusteiden ja öljyjen säilyttämiseen sekä henkilökohtaista käyttöä, kuten kylpyjä, sekä uskonnollisia seremonioita varten. Vaasimaalauksissa plemokhoe esiintyy myös yhtenä hautalahjoista, joita naiset toivat haudoille. Muoto tunnetaan viimeistään arkaaiselta kaudelta 500-luvulta eaa. ja säilyi käytössä ainakin klassiselle kaudelle 400-luvun eaa. jälkimmäiselle puoliskolle.

Athenaioksen mukaan plemokhoe-nimistä astiaa käytettiin Eleusiin mysteereissä niiden viimeisenä päivänä. Tuolloin yksi plemokhoe laitettiin itäpuolella ja toinen länsipuolelle, ja lopulta ne kaadettiin samalla, kun lausuttiin salaisia sanoja. Muiden antiikin lähteiden mukaan plemokhoea käytettiin myös ateenalaisissa hautausriiteissä, jossa vainajalle tuotiin viiniä, maitoa, öljyä, vettä ja hajusteita. Vaasin nimi tulee sanasta *plēmē* (), ’tulva-vuoksi’.

## Muoto

Plemokhoe on muodoltaan kannellinen vaasi, jossa on leveä mutta matala maljaosa, sisäänkääntynyt reuna ja korkealla varrella varustettu alaspäin levenevä jalka. Kannessa on varrellinen kahva. Reuna esti oletettavasti nesteiden läikkymisen. Saven lisäksi plemokhoeja tehtiin myös muun muassa marmorista.


Tiedosto:Exaleiptron.gif|Plemokhoe-eksaleiptronin muoto ulkoa ja sisältä.
Tiedosto:Terracotta plemochoe (vase for perfume) MET DP119370.jpg|Plemokhoe-eksaleiptron, n. 550–500 eaa.
Tiedosto:Terracotta plemochoe (vase for perfume) MET DP119367.jpg|Plemokhoe-eksaleiptron, n. 550–500 eaa.
Tiedosto:Plemochoe MET sf41162257.jpg|Plemokhoe-eksaleiptron, n. 400 eaa.


## Lähteet

## Aiheesta muualla
Björn Palmqvist

**Björn Palmqvist** (s. 15. maaliskuuta 1944) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta olympialaisissa vuosina 1968 ja 1972 sekä kuudesti MM-kilpailuissa, joissa hän saavutti kolme MM-hopeaa ja kaksi MM-pronssia. Vuoden 1972 olympiaturnauksessa hän teki viisi maalia, joista yhden maalin 3–3-tasapeliin päättyneessä ottelussa Neuvostoliittoa vastaan ja kaksi maalia 3–4-tappioon päättyneessä ottelussa Suomea vastaan. Palmqvist edusti seuratasolla pisimpään Djurgårdens IF:ää sekä lisäksi Alfredshems IK:ta, Modo Hockeyta, IF Björklöveniä ja Haninge HC:tä.

## Lähteet
Jan Zimmer

**Jan Zimmer** voi viitata seuraaviin henkilöihin:
* Ján Zimmer (1926–1993), slovakialainen säveltäjä
* Hans Zimmer (s. 1957), saksalainen muusikko ja säveltäjä
* Jean Zimmer (s. 1993), saksalainen jalkapalloilija
Lars-Göran Nilsson

**Lars-Göran Nilsson** (s. 9. maaliskuuta 1944 Vuollerim) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta olympialaisissa vuosina 1968 ja 1972, Kanada-cupissa 1976 sekä seitsemän kertaa MM-kilpailuissa, joissa hän saavutti kolme MM-hopeaa ja kolme MM-pronssia. Nilsson edusti seuratasolla pisimpään, kausina 1964–1979 Brynäs IF:ää ja voitti joukkueessa kahdeksan kertaa Ruotsin-mestaruuden.

Brynäs IF on jäädyttänyt Nilssonin pelinumeron 10.

## Lähteet
Roger Olsson

**Roger Olsson** (s. 30. tammikuuta 1944 Västerås – 2024) oli ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Grenoblen olympialaisissa 1968 ja kaksissa MM-kilpailuissa, joissa hän saavutti kaksi MM-hopeaa. "Viking" Olsson edusti seuratasolla kausina 1960–1964 Västerås IK:ta, kausina 1964–1976 Västra Frölunda IF:ää ja viimeiset pelivuotensa alemmilla sarjatasoilla Hanhals BK:ta.

## Lähteet